CELEX: 32022D0507
Language: mt
Date: 2022-03-29 00:00:00
Title: Deċiżjoni tal-Kummissjoni (UE) 2022/507 tad-29 ta’ Marzu 2022 li tikkonferma l-parteċipazzjoni tal-Irlanda fir-Regolament (UE) 2021/1147 tal-Parlament Ewropew u tal-Kunsill li jistabbilixxi l-Fond għall-Ażil, il-Migrazzjoni u l-Integrazzjoni

30.3.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 102/33
               
            
         DEĊIŻJONI TAL-KUMMISSJONI (UE) 2022/507
         tad-29 ta’ Marzu 2022
         li tikkonferma l-parteċipazzjoni tal-Irlanda fir-Regolament (UE) 2021/1147 tal-Parlament Ewropew u tal-Kunsill li jistabbilixxi l-Fond għall-Ażil, il-Migrazzjoni u l-Integrazzjoni
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat il-Protokoll Nru 21 dwar il-pożizzjoni tar-Renju Unit u l-Irlanda fir-rigward tal-ispazju ta’ libertà, sigurtà u ġustizzja, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u b’mod partikolari l-Artikolu 4 tiegħu,
         Wara li kkunsidrat in-notifika mill-Irlanda dwar ix-xewqa tagħha li taċċetta u tkun marbuta mir-Regolament (UE) 2021/1147 tal-Parlament Ewropew u tal-Kunsill tas-7 ta’ Lulju 2021 li jistabbilixxi l-Fond għall-Ażil, il-Migrazzjoni u l-Integrazzjoni (1),
         Billi:
         
                     (1)
                  
                  
                     Permezz tal-ittra tas-7 ta’ Frar 2022, l-Irlanda nnotifikat formalment ix-xewqa tagħha, f’konformità mal-Artikolu 4 tal-Protokoll Nru 21, li taċċetta u tkun marbuta bir-Regolament (UE) 2021/1147.
                  
               
                     (2)
                  
                  
                     Ma hemm l-ebda kundizzjoni marbuta mal-parteċipazzjoni tal-Irlanda fir-Regolament (UE) 2021/1147.
                  
               
                     (3)
                  
                  
                     Skont il-proċedura prevista fl-Artikolu 331(1) tat-Trattat, il-Kummissjoni għalhekk jenħtieġ li tikkonferma l-parteċipazzjoni tal-Irlanda fir-Regolament (UE) 2021/1147.
                  
               ADOTTAT DIN ID-DEĊIŻJONI:
         
            Artikolu 1
            
               1.   Il-parteċipazzjoni tal-Irlanda fir-Regolament (UE) 2021/1147 hija kkonfermata.
            
            
               2.   Ir-Regolament (UE) 2021/1147 għandu japplika għall-Irlanda skont din id-Deċiżjoni mis-7 Ta’ Frar 2022.
            
         
         
            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, id-29 ta’ Marzu 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 251, 15.7.2021, p. 1.